Dhibu (kundinyota)

400px|thumb|Ramani ya  Dhibu - Lupus jinsi inavyoonekana kwa mtazamaji kwenye nusutufe ya kusini
Dhibu (kwa Kilatini na Kiingereza Lupus) Uhusika milikishi (:en:genitive) ya "Lupus" katika lugha ya Kilatini ni "Lupi" na hili ni umbo la jina linaloonekana katika majina ya nyota za kundi hili kama vile Alfa Lupi, nk. ni jina la kundinyota linaloonekana kwenye angakusi ya Dunia.

Mahali pake
Dhibu (Lupus) linapatikana angani kati ya nyota angavu za  Antara (Antares) na Rijili Kantori (Rigil Kentaurus). Linapakana na makundinyota jirani ya Akarabu (Nge) (Scorpius), Pembemraba (Norma), Bikari (Circinus), Mizani (Libra) na Kantarusi (Centaurus).

Jina
Dhibu (Lupus) lilijulikana kwa mabaharia Waswahili tangu miaka mingi wakifuata njia yao baharini wakati wa usiku kwa msaada wa nyota. Walipokea jina hili kutoka kwa Waarabu waliosema  ذئب  dhiʾb kwa maana ya mbwa  mwitu wa Ulaya na Asia. ling. Knappert 1993. Jina la kawaida kati ya Waarabu ni السبع as-sabuʿ kwa maana ya “mnyama mwitu wa pori” na hii ni namna jinsi gani walivyotafsiri Kigiriki Θηρίον therion cha Ptolemaio aliyetaja nyota hizi vile katika orodha yake ya Almagesti PAL - Glossary "Lup", tovuti ya mradi wa "Ptolemaeus Arabus et Latinus (PAL)" wa Bavarian Academy of Sciences and Humanities, iliangaliwa Oktoba 2017.  Ni wafasiri wa baadaye waliotafsiri mnyama huyu kama “mbwa mwitu”  yaani Lupus kwa lugha ya Kilatini.

Lupus - Dhibu ni kati ya makundinyota 48 yaliyotajwa tayari na Klaudio Ptolemaio katika kitabu cha Almagesti wakati wa karne ya 2 BK. Ipo pia katika orodha ya makundinyota 88 ya Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017 kwa jina la Lupus. Kifupi chake rasmi kufuatana na UKIA ni 'Lup'.

Nyota
Nyota angavu zaidi ni Alfa Lupi au Kakkab  Kakkab - Naming Stars , tovuti ya Ukia, iliangaliwa Novemba 2017; hapa jinsi ilivyo pia kwa makundinyota mengine jina rasmi la nyota angavu zaidi linatunza hapa jina la Kiarabu lililokuwa kawaida kwa kundinyota lote. Ina mwangaza unaoonekana wa mag 2.3  ikiwa na umbali unaokadiriwa kuwa na miaka nuru 460 kutoka DuniaKAKKAB (Alpha Lupi), tovuti ya Prof. Jim Kaler.

 Jina la(Bayer) Namba yaFlamsteed Jina (Ukia) Mwangaza unaoonekana Umbali (miaka nuru) Aina ya spektra α Kakkab 2,30m 500 B1 III β 2,68m 500 B2 IV γ 2,80m 400 B2 IV δ 3,22m 600 B2 IV ε 3,37m 400 B3 IV ζ 3,41m 120 G8 + F8 η 3,42m 600 B2 IV ι 3,55m 400 B3 IV φ1 3,57m 200 K5 III κ 3,7m 200 B9 + A2 π 3,91m 400 B5 + B5 χ 5 3,97m<center>Habari za mwangaza na umbali vinaweza kubadilika kutokana na vipimo vipya

Tanbihi


Marejeo
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, “Argo Navis” ukurasa 278 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7, ISSN 1031-2331

Viungo vya Nje
 Constellation Guide: Lupus constellation
Lupus, "Stars", kwenye tovuti ya Prof Jim Kaler, University of Illinois, iliangaliwa Oktoba 2017
 Star Tales – Lupus, tovuti ya Ian Ridpath, iliangaliwa Oktoba 2017
 The Deep Photographic Guide to the Constellations: Lupus